चन्द्र ग्रहण के 16 दिन बाद एक बार पुनः ग्रहण लग रहा है और इस बार दिवाली के दिन यह सूर्य ग्रहण है। यह ग्रहण तुला राशि में और चित्रा नक्षत्र में लग रहा है। अतः वे जातक जो तुला राशि/लग्न और चित्रा नक्षत्र में पैदा हुए हों, अधिक प्रभावित होंगे। भारतीय समय के अनुसार यह ग्रहण 23 - 24 अक्टूबर की मध्य रात्रि में लगभग 01:07 से प्रारम्भ होकर 04:17 तक समाप्त हो जायेगा, अतः भारत में धार्मिक दृष्टिकोण से इसकी मान्यता नहीं है। परन्तु आकाश में यह घटना घटित होगी, अतः इसका प्रभाव पृथ्वी के वातावरण और जीवों पर अवश्य पड़ेगा, साथ ही इस ग्रहण का प्रभाव अगले 30 दिनों तक रहेगा।